文法格

文法格，又叫語法格、語格或者格，係語言文法上嘅一個概念。

受文法格影響嘅有名詞同相關修飾語，而格嘅改變就係用嚟表示爾啲字詞喺句法上嘅功能。例如响拉丁文裏面，一隻名詞可以視乎「佢喺句子入面扮演咩角色」而出現變格；用廣東話噉嘅方式嚟講嘅話，想像有隻叫做 L 嘅語言，L 同廣東話一樣咁滯，分別在於 L 有複雜過廣東話嘅變格，噉 L 可能會有噉嘅文法規則－
規則 1：一隻名詞做主語嗰陣，要變格做主格，隻字後面加 -；
規則 2：一隻名詞做及物動詞嘅賓語嗰陣，要變格做賓格，隻字後面加 -；
噉 L 就會有好似噉嘅句子－
「我  惜嗮貓貓 。」
→ 相應廣東話：「我惜嗮貓貓。」
「隻貓  追住隻老鼠 。」
→ 相應廣東話：「隻貓追住隻老鼠。」

好似廣東話、客家話同標準官話等嘅漢語，好少可會用到格同變格。不過，世上有唔少語言都有頗為複雜嘅文法格系統，當中仲不乏一啲影響力巨大嘅語言，例如對眾歐洲語言影響深遠嘅拉丁文就有變格爾家嘢，除此之外，會用變格嘅語言仲有梵文、德國話、俄羅斯話 、波斯話、愛爾蘭蓋爾話、芬蘭話同巴斯克話... 呀噉。

格詞形變化

印歐語言出嗮名好多成員都有豐富嘅文法格詞形變化。印歐語言係一個好大嘅語系，包咗好多隻南亞嘅主流語言以至絕大多數嘅歐洲語言－尼泊爾話、印度斯坦話、波斯話、斯拉夫語言、羅曼語言、德國話、島嶼蓋爾特語言、英文... 等等，都屬於印歐語言，即係話呢個語系「東至印度，西至歐洲」。

首先睇吓英文。遠古嘅英文曾經有相當複雜嘅格詞形變化。廿一世紀初嘅英文已經演變到冇乜格詞形變化可言，得返好似代名詞等嘅少數字詞會有格詞形變化：
He bites the dog.
→ 粵譯：「佢咬隻狗。」
The dog bites him.
→ 粵譯：「隻狗咬佢。」
留意吓啲名詞：响句 1 當中，He係咬人嗰方，係句子嘅主語，而句 2 當中嘅 him係被咬嗰方，係句子嘅賓語。即係話英文入面嘅男性佢要隨住「做緊句子嘅 S 定 O」而變樣－做 S 嗰陣隻字要變做 he 而做 O 嗰陣隻字要變做 him 噉。有唔少語言會有更多樣嘅格詞形變化，好似係拉丁文、德國話或者俄羅斯話噉；對於呢啲語言，可以想像吓「做 S 做 O 隻字會唔同咗樣」噉嘅情況，唔淨只係用喺 he 同 she 等嘅代名詞度，仲會普遍噉用喺啲名詞身上。

印歐八格

傳統上，印歐語言有以下呢八大格，當中啲例句用咗粗體嚟標示對應嗰款格嘅字：

由上面睇得出，英文嘅格詞形變化唔算豐富，例如 he 喺 ACC 同 DAT 嘅情況下都係變做 him 嘅樣。相比之下，拉丁文就有更加豐富嘅格詞形變化，例如係 rēx 呢隻拉丁文嘅字噉，隻字係名詞國王或者王者噉解，可以基於格同埋數量嚟做變化：

噉，考慮吓以下呢啲拉丁文短語嘅粵譯：
rēx videt → 「國王睇到...」
rēgem videt → 「睇到國王...」
－兩句嘢都係「表示國王嗰隻字行先，表示睇到嗰隻字行後」。兩句嘢嘅分別在於句 1 嘅 rēx 係 NOM，而句 2 嘅 rēgem 係 ACC，所以句 1 嘅「國王」係句子嘅 S，係做出「睇到」呢樣動作嗰一方，而句 2 嘅「國王」係句子嘅 O，係「睇到」呢一樣動作嘅對象。

格嘅標記 

有唔少語言都會用標記詞嚟低「呢隻呢隻字屬邊款文法格」。首先，可以想像以下呢啲廣東話句子：

喺 1 嗰行橫行「魚蛋」嘅例句當中，兩句句子都係成 [名詞-名詞-動詞] 噉嘅基本結構，當中一句係我行先，另外嗰句係粒魚蛋行先，但喺廿一世紀初嘅廣東話入面，兩者都成功表達到「食嘢嘅係我，被食嘅係粒魚蛋」噉嘅意思。淨低啲例句都係同一道理。噉係因為將同呢扮演咗標記詞噉嘅作用－根據廣東話嘅慣例，
如果一句句子成 [名詞 1 / 將 / 名詞 2 / 動詞] 噉嘅結構，名詞 1 係 S 而名詞 2 係 O；而
如果一句句子成 [名詞 1 / 呢， / 名詞 2 / 動詞] 噉嘅結構，名詞 2 係 S 而名詞 1 係 O；
所以聽或者睇句子嘅人，能夠輕易噉得知邊隻字係 S 邊隻字係 O。好似「將」同「呢，」噉「掕住隻字，表示嗰隻字嘅文法功能係乜」嘅形態素，就係所謂嘅標記詞。

日韓標法

雖然上面用咗廣東話做例子，但會用標記詞嘅語言，遠遠唔淨只有廣東話，好似係客家話、標準官話、韓國話、日本話同南美洲嘅奇楚華話... 等嘅好多語言，都有用到標記詞或者類似標記詞噉嘅嘢。例如睇吓日本話噉，廿一世紀初嘅日本話有三大重要嘅標記詞，wa、ga同 o，睇以下幾句例句：

－句解：
句 1 可以理解做「就架車呢個主題，我想講嘅係好新」噉嘅意思，
句 2 可以理解做「就今日呢個主題，我想講嘅係會前往學校」。
句 3 清楚噉表示緊「睇嘢嘅係細路，被睇嘅係電視」噉嘅意思－ga 表示咗細路係 S，不過講嘢嘅人想強調電視呢個主題，所以將身為 O 嘅電視擺喺句子最頭。亦可以睇返上面講到，廣東話可以用 [O / 呢， / S / 動詞]噉嘅句子，用嚟強調 O 嘅內容。

順帶一提，韓國話同日本話喺呢方面幾相似，但係依然有差異：首先，喺嘜 NOM 嗰陣，日本話係用 ga 嚟嘜，而韓國話就係用 ka 嘅，不過思考吓以下嘅句子：

－兩句嘢都係表達「細路能夠理解英文」噉嘅意思，留意日本話係用標 NOM 用嘅字嚟標 eigo嘅，同時韓國話套標法唔同，韓國話唔係用標 NOM 用嘅字嚟標 yenge嘅，隻 ka 字標咗喺 ai嗰度。

語言類型

淨係睇返上面講到嘅內容。有一樣好明顯嘅事實係，唔同語言會用唔同方法處理文法格。
英文：嚴格噉跟 SVO 句法－英文近乎冇格詞形變化咁滯，一隻字唔會變樣嚟表達佢係邊一個格，亦冇標記詞；喺絕大多數情況下，英文啲句子都要係 S 行先、跟住出 V、最後先出 O，完全齋靠啲字出現嘅次序嚟表達「邊隻係 S 邊隻係 O」嘅資訊。
好多歐洲語言：有顯著嘅格詞形變化，例子可以睇返頭先提咗嘅拉丁文；不過就算淨係集中睇呢啲「有明顯格詞形變化」嘅語言，依然可以留意到佢哋之間有唔少差異；例如德國話都有格詞形變化，不過佢哋淨係得 NOM / ACC / DAT / GEN 呢 4 格，少過拉丁文嘅 6 格。俄羅斯話同拉丁文都係 6 格，但俄羅斯話嗰 6 格係 NOM / ACC / DAT / GEN / INT / PREP 。
好多東方語言：成日會用標記詞；廣東話同標準官話典型句子係 SVO 型，唔用呢種標準句法嗰陣就會出標記詞；日本話同韓國話就係典型句子會有標記詞。
語言學家深入噉剖析咗好多唔同語言嘅文法格，想睇吓有冇得靠「點樣處理文法格」嚟將語言分類。

五大配列

詞句配列係廿一世紀初語言類型學上嘅一個重要概念。

首先，以下討論嘅嘢會用到 3 個符號：S、A 同 P，當中
S，又叫自動詞節，表示一隻不及物動詞嘅唯一論元，例：明仔打乞嗤，打乞嗤係不及物嘅動詞，而明仔係隻動詞嘅 S；
A同 P，又叫他動詞節，分別表示一隻及物動詞嘅兩隻論元，例：米高識講廣東話，識講係及物動詞短語，米高係 A 而廣東話係 P。
諗返日本話嗰個例子，日本話嘅做法係「S 同 A 處理方法相同，但 P 嘅處理方法同前兩者唔同」嘅－上面講咗，日本話會用 ga 嚟嘜 S 同 A，而 P 就會用 o 嚟嘜。因為噉，日本話就算係所謂嘅對格型配列。而根據呢套噉嘅邏輯嚟諗嘅話，語言就首先可以分 5 大類。呢套分法就係所謂嘅詞句配列：

S 同 A 用同一方法處理，P 當做另一類嘢。→ 對格型，S = A ≠ P
S 同 P 用同一方法處理，A 當做另一類嘢。→ 能格型，S = P ≠ A
A 同 P 用同一方法處理，S 當做另一類嘢。→ 二種斜格型，A = P ≠ S
S A P 都用唔同方法處理。→ 三立型，S ≠ A ≠ P
S A P 都用同樣方法處理。→ 中立型，S = A = P
活格型係種比較進階嘅類型，再下面會詳細啲噉講。

喺呢種分類法下：
世上大多數語言都屬於對格型，包括英文、法國話、俄羅斯話、日本話同拉丁文噉。拉丁文例句：

→ 粵譯：「個男仔喺度做嘢。」

→ 粵譯：「個男仔郁手打老師。」
留意到無論個男仔係 S 定 A 都好，隻字都當正咗係屬同一格噉。
有唔少語言都屬能格型，或者被指有局部用到能格型→ 粵譯：「個海盜離開。」

→ 粵譯：「個醫生嚇親個海盜。」
留意到喺兩句嘢當中，海盜都用 -∅ 嘜實咗，但海盜喺例句 1 入面係 S 而喺例句 2 入面係 P，同時例句 2 入面身為 A嘅醫生用咗隻唔同嘅字嚟嘜住。
二重斜格型、三立型同中立型極之少有。喺廿一世紀初，淨係得某啲極少人講、多數人聽都未聽過嘅語言被指有呢啲類型嘅傾向，例子可以睇吓伊朗乳山話被指有二重斜格型嘅傾向。有觀點主張，對格型同能格型之所以咁常見，係因為格嘅使用重點在於要幫聽或者睇語言嘅人分辨 A 同 P 邊個打邊個，而 5 大基本配列當中，得對格型同能格型算係有效率噉做到呢一點－
如果一隻語言用二重斜格型或者中立型，聽或者讀嘅人就成日都焗住要靠自己嘅常識判斷「邊隻字係 A 邊隻字係 P」，
三立型缺乏效率，因為定義上 S 唔會同 A 或者 P 喺同一隻動詞度出現，所以一隻語言冇必要好似三立型噉分開嗮 3 嚿嘢嘅嘜法。

進階配列

不過事實表明咗，語言嘅文法格處理方法遠遠唔淨只得上述 5 種咁簡單。
分裂能格型：指一隻語言會用對格型做法又會用能格型做法。舉個實際例子嘅話，可以睇吓格魯吉亞話－廿一世紀初嘅格魯吉亞話，喺詞句配列上出咗名有樣幾唔尋常嘅特徵，就係會視乎時態嚟揀用邊隻詞句配列，句嘢係現在式嗰時會用對格型，過去式嗰時就用能格型，可以睇睇以下嘅例句：

→ 粵譯：「個學生去。」

→ 粵譯：「個學生寫封信。」
留意 -i 嘜住咗 student－student 喺句 1 係 S 而喺句 2 係 A，同時句 2 用 -s 嘜住 ceril。所以格魯吉亞話喺呢度似對格型語言。

→ 粵譯：「個學生去。」

→ 粵譯：「個學生寫嗰封信。」
留意 -i 喺句 1 嘜住嘅係身為 S 嘅 student，喺句 2 -i 嘜住嘅係身為 P 嘅 ceril，同時句 2 用 -ma 嘜住 student。所以格魯吉亞話喺呢度似能格型語言。
活格型：指一隻語言「點嘜 S 嘅格」要睇隻動詞嘅語義屬咩類型，又或者係 S 點樣嘜法會表達到某啲意思。例如高加索地區嗰頭有啲語言用親唔及物嘅動詞嗰陣，都可以有兩種嘜法。用廣東話噉嘅方法想像嘅話，可以睇以下嘅句子，兩句嘢都用咗同一隻唔及物嘅動詞，當中個 S 係我哋：

呢兩句嘢都會畀人覺得佢哋啱文法，不過意思上會有啲唔同－句 1 將 S 嘜做 P，用意在於表示「S 無意做出動詞指嗰樣動作」，而句 2 將 S 嘜做 A，用意在於表示「S 有意做出動詞指嗰樣動作」；噉即係話句 1 會帶有一個唔小心跌低咗噉嘅含意，而句 2 會帶有特登跌低噉嘅含意。
... 呀噉。

文法格等級
芬蘭-烏戈爾語族
語序
語態
文法意志

文獻

Clackson, J. (2007). Indo-European linguistics: an introduction. Cambridge University Press.
Næss, Å. (2007). Prototypical transitivity. Prototypical Transitivity, 1-253，對於「點解世上絕大多數語言都係對格型或者能格型」，又有種觀點主張「S 喺語義上有陣時似 A 有陣似 P，所以人有種傾向會將 S 嘜做 A 或者 P 噉嘅樣」。

歐詞

攷

拎

Grammatical Features Inventory - DOI: 10.15126/SMG.18/1.04
World Atlas of Language Structures Online
Chapter 28: Case Syncretism
Chapter 49: Number of Cases
Chapter 50: Asymmetrical Case Marking
Chapter 51: Position of Case Affixes
Chapter 98: Alignment of Case Marking of Full Noun Phrases
Chapter 99: Alignment of Case Marking of Pronouns